Преглед на българския печат от 7 март 2000\nПРЕГЛЕД НА ПЕЧАТА 7 март 2000 г.\nПоложението в Сърбия, Косово и Черна гора в българския печат | Тема на деня | Президент | Отношения с арабските страни | Отношения с балканските страни | Правителство | Вероизповедания | Политически партии и организации | Икономика\nПосещение на Мадлин Олбрайт в Чехия.\nДжордж Робъртсън заяви, че приемането на Русия в НАТО не е актуален въпрос.\nКитай увеличава военните разходи.\nУвеличаване на напрежението на Косовско-Сръбската граница..\nЛидерът на БСП Първанов изрази готовност за поемане на властта в страната.\nПродължава дискусията около съдбата на българските медици в Либия.\nВ Ливан софийският кмет Софиянски ще разширява търговското сътрудничество.\nРазличия в информацията за разговорите между Михайлова и Папандреу за продажбата на БТК.\nВоенният министър Бойко Ноев утре заминава на посещение в Турция.\nДнес на официално посещение пристига президентът на Словакия Рудолф Шустер.\nПроведе се втората за годината среща по инициатива на премиера Костов, правителството и шефовете на синдикатите КНСБ и "Подкрепа".\nИслямът ще се изучава като свободно избираем предмет.\nНовите секретари към Националния изпълнителен съвет на СДС ще бъдат експерти.\nРъководствата на СДС и ДПС ще заседават съвместно.\nВМРО напуска групата на СДС наесен.\nГергьовден 2 се появи във Варна.\nБанките искат облекчени условия за кредитиране.\nУвеличаване на напрежението на Косовско-Сръбската граница\nВчера Мадлин Олбрайт заяви, че е разтревожена от нарастването на насилието в Южна Сърбия край границата с Косово, както и че "ние сме загрижени за някои действия на албанците". Тя добави, че САЩ ще продължават да бъдат в контакт с албанските лидери, тъй като "трябва да работим с умерените сили в Косово." Олбрайт определи като "абсолютно спешно" пристигането на още полицаи от международните сили в Косово. Днес пред СС на ООН ще докладват командващият силите на НАТО в Косово ген. Клаус Райнхард и администраторът Бернар Кушнер. На 4 март Кофи Анан предупреди в доклад, че равнището на насилието в Косово е все още неприемливо и положението е "далеч от толерантността и помирението". Тези новини предлагат всички централни вестници в различни варианти и количество.\nВ. "Стандарт" съобщава на първа страница с голямо заглавие, че "Милошевич готви военен преврат в Черна гора". Информацията е взета от германското списание "Фокус" и се основава на факта, че частите на югоармията в Черна гора са поставени в положение на повишена бойна готовност след отварянето на границата на Черна гора с Албания.\nВсички вестници акцентуват върху факта, че Сърбия наложи пълна търговска блокада на Черна гора.\n"Демокрация" отбелязва, че силите на КФОР са започнали да затягат контрола по границата на Косово с Южна Сърбия, както и че части на югоармията са започнали учение на 9 км. от границата в Южна Сърбия.\n"Пари" обръща внимание на заявлението на министъра на отбраната на Гърция Акис Цохадзопулос, че албанските бунтовници в Южна Сърбия не действат сами и призова международната общност да предотврати избухването на ново насилие. Според Цохадзопулос "въпросът е кой инициира и подклажда тази история в момент, когато международната общност казва "не" на промяната на границите и край на конфликтите."\nВ. "Сега" предлага собствения анализ "Окончателната битка за Косово предстои". Като се разглеждат действията на новата АО В Прешево, Буяновац и Медвежда, се прави изводът, че предстои нов кървав сблъсък между югоармията и албанците. Предлагат се и две най-вероятни версии. Според първата Милошевич може да засили дотолкова напрежението в трите общини, че НАТО да го удари отново. По-вероятно е обаче да поддържа насилието и сблъсъците с новата АОПМБ в рамките на обичайното и да провъзгласи, че каузата му е права, тъй като албанците са такива терористи, които даже САЩ и НАТО не могат да усмирят. Остава му и картата с Черна гора.\nСпоред информацията на в. "Монитор" АОК извършва терористична дейност в Южна Сърбия. На 5 март Хашим Тачи е пожелал "дълъг живот" на разформированата АОК. "Монитор" предлага и собствен анализ под заглавие "НАТО започва втория рунд срещу Югославия." Според него целта е разкъсване на Югославия и създаване на Велика Албания. За целта НАТО има нужда от нови провокации, които да създадат аргументи за нова намеса. НАТО е силно заинтересувана в България и Румъния да се задържат на власт сега управляващите правителства. Извод: "Съдбата на българското правителство парадоксално е свързана със съдбата на Милошевич - Западът има нужда от Костов, докато Слобо е на власт".\nЛидерът на БСП Първанов изрази готовност за поемане на властта в страната\nНяма никакъв външен импулс от Русия за промяна на позицията на БСП по отношение на НАТО, заяви вчера в Пловдив лидерът на БСП Първанов. Така той обясни съвпадението между решенито на партийния пленум и изявлението на руския премиер Владимир Путин в същия ден, коментира в. "Пари".\nНа пленума в неделя, 5 март, социалистите записаха в проекта за национална стратегия за развитие, че въпросът за НАТО трябва да бъде окончатгелно решен с референдум.\nВ публикация във в. "Демокрация обаче зам.-председателят на парламента от ПГДЛ Благовест Сендов заявява, че въпросът за НАТО не трябва да бъде обсъждан на този етап в БСП, тъй като е внесен отвън и с него се цели разцепление в партията.\nСпоред Сендов въпросът за това дали БСП трябва да каже "да" за НАТО, е натрапен. Той подчерта, че бъдещото членство на България в алианса не трябва да се явява крайъгълен камък на предстоящия 44-и конгрес на БСП. Сендов се срещна вчера с новоназначения руски посланик у нас Владимир Титов. На срещата не е била дискутирана позицията на БСП за НАТО, двамата са разговаряли за двустранните отношения, информира "Демокрация".\nВ. "24 часа" пък публикува мнението на бившия лидер на БСП и експремиер Жан Виденов, който също смята, че НАТО ще разцепи партията. Това Виденов заяви в Пловдив вчера. Лидерът Първанов пък бе в града, за да обясни защо на БСП им трябва членство в пакта. Според него без това БСП не може да вземе властта.\n"24 часа" пише, че партийни секретари от Пловдив обсадили Първанов и го затрупали с гневни писма срещу новата соцлиния.\nНа пресконференция на "Открит форум" вчера лидерът на движението в БСП Красимир Премянов припомни, че тази идея за референдум за НАТО тръгва от тяхната инициатива и позицията се е развила под техен натиск. Успяхме да събудим дискусия в партията, това е голяма еволюция и успех за Открит форум, похвали се Премянов. Той също отрече подозренията, че позицията на БСП към НАТО е продиктувана или консултирана с Русия. Така за пръв път от доста време насам Първанов и Премянов донякъде доближиха позициите си, отбелязва "Пари". От друга страна, от Открит форум изцяло разкритикуваха външната политика на партийното ръководство, което по време на балканските си визити не обръщало внимание на сходни леви партии. Прибързан е принципът "Дайте да даваме", по който досега Първанов действал по въпроса за НАТО, коментира Премянов, цитиран в "Пари". Той изрично подчерта, че България трябва да търси гаранции за националната си сигурност на балканско и национално ниво и подчерта, че страната ни икономически не е готова за членство в пакта. Позицията на БСП за НАТО не е сигнал за преориентация, нито революционната стъпка в отношенията ни към пакта, заяви вчера в Пловдив Георги Първанов. Затова не бивало да се очакват сътресения на конгреса на БСП през май. Ако някой използва за вътрешнопартийни цели тази ми позиция с цел да разцепи партията, ще направи голяма грешка, предупреди Първанов. Той обяви, че няма да се включва в никакви дебати за НАТО до парламентарните избори. Позицията ни за НАТО не е актуален въпрос, защото поканата ще дойде най-рано през 2002 г., а дотогава страната има да решава много по-належащи проблеми, мотивира се той.\nВ интервю за в. "Труд" под заглавие "БСП не залага на носталгията" Първанов отговаря на журналистически въпрос какво мисли днес БСП за НАТО, че партията мисли това, което е приел пленумът на 5-ти март. "Ние смятаме, че България трябва да си взаимодейства и партнира с алианса на сегашния етап, когато още не сме получили покана за членство. На пленума ние изразихме ясно волята си за европейска и евроатлантическа интеграция на страната във всички структури - и военни, и икономически, и политичски. Движението на България към ЕС и НАТО трябва да става с достойнство и с отстояване на националния интерес. Не така, както стана с първите 4 блока на АЕЦ "Козлодуй", заявява Първанов.\nПърванов отбягва да отговори на въпрос каква би била политиката на БСП при едно "ново Косово", ще подкрепи ли алианса. Той уточнява само, че БСП ще си остане последователен противник на войната - "тук промени не може да има".\nОт документите на пленума стана ясно, че БСП тръгва към властта, по повод на което Първанов уточнява, че програма за управление и уточнени партньори, с които да я реализира, все още нямат, но БСП имала основата на такава програма, тъй като ставало дума за широко отворен за потенциалните партньори на БСП документ. "Ние вървим към интеграционен модел на управление. За мен има много позитивни резултати в процеса на сближаване между левите и опозиционни партии от Лесидрен досега. Разговаряме и със социалдемократите, и с ДПС, и с еколозите, и с левите земеделци, и с реформаторите комунисти, уточнява лидерът на БСП. Той обаче не скрива опасенията за рискове при едно такова коалиционно управление и по-специално опасенията му са насочени към това, че в заключителните преговори, когато би се разговаряло за формулата на кабинета, може да се проявят много лични и теснопартийни интереси.\nВ БСП Първанов не се страхувал от никого персонално, но се притеснявал от стремежа към самоцелна реидеологизация в БСП, изявеното крайно левичарство, от елементите на реваншизъм в поведението на някои негови колеги.\nВ общонационален план тревогите на соцлидера са - огромната безработица, бедност, жестоката корупция. БСП обаче нямало да залага на идиличната представа за миналото като мотивиращ фактор за изборите, а има намерение да излезе с ясни послания и аргументи. Според Първанов БСП е спечелила на местните избори благодарение на мощната си организационна мрежа и на това, че е заложила на гражданското начало и независимите кандидати. "За мен това е линия, която трябва да бъде развивана и за в бъдеще", заявява Първанов.\nДнес на официално посещение пристига президентът на Словакия Рудолф Шустер\nДнес на официално двудневно посещение в България пристига президентът на Словакия Рудолф Шустер и съпругата му Ирена. Програмата на посещението напомня за програмата при посещението на Бил Клинтън. Днес той ще разговаря на четири очи в Зелената зала на "Дондуков" 2 с Петър Стоянов Следобед ще разгледа подлеза с римските останки пред президентството, църквата "Света София" и храмът "Александър Невски". Вечерта президентът Стоянов ще даде официална вечеря за словашката делегация. Предвижда се Шустер да се срещне с премиера Костов и да произнесе утре слово пред Народното събрание.След това Шустер и словашката делегация ще разгледат Балабановата къща и Античния театър в Пловдив, след което двамата президенти и съпругите им ще отпътуват за Бачковския манастир. /"Новинар", "Демокрация"/\nВ. "Пари" предлага интервю с президента Рудолф Шустер под заглавие "Политическият диалог между България и Словакия набира динамика". Шустер отбелязва, че стратегическата цел на Словакия е членство в НАТО и ЕС, с което се обяснява, че през 1999 г. Словакия е разрешила полети на самолети на НАТО над СРЮ, както и съобразяването с общата политика на ЕС спрямо някои балкански страни. Оценява ролята на България като стабилизиращ фактор на Балканите и най-вече по време на конфликтите със СРЮ. Обявява се за практическо приложение на Пакта за стабилност. През 1999 г. е нараснала динамиката на политическия диалог между двете страни. Обновена е била и работата на Междуправителствената смесена комисия, за да се активизират икономическите отношения. Двете страни си сътрудничат плодотворно в ООН, ОССЕ и ЦЕФТА, Дунавската комисия и ЧИС. Вижда перспектива за сътрудничество при изграждането на моста при Видин - Калафат. При посещението си очаква договаряне на засилване и задълбочаване на сътрудничеството във всички области, включително и между малкия и средния бизнес, както и размяна на полезна информация за усилията за присъединяване към НАТО и ЕС на двете страни.\nПродължава дискусията около съдбата на българските медици в Либия\nВ. "Стандарт" публикува текста на поздравителната телеграма на Муамар Кадафи до президента Петър Стоянов във връзка с националния ни празник 3 март. Информацията е предоставена от правосъдния министър Теодосий Симеонов. В края на телеграмата Кадафи пише, че "17 български медици, задържани като свидетели в Либия и по-късно освободени, ще получат паспортите си най-късно днес."\nВ. "Монитор" публикува материала "Спецоперация заразила либийските деца". "Монитор" се позовава на анонимен високопоставен източник от Триполи, според който в дъното на СПИН скандала стоят няколко чужди тайни служби. Смъртоносна пратка с банки с кръв е била вкарана в Либия през съседна държава. По тази версия работят либийските тайни служби. Българските медици са станали неволни участници в медицинския скандал. В дъното на организацията стоял гражданин на европейска държава, лекар, който вече е напуснал Либия. Той имал и арабин за съучастник. В обвинителния акт се споменавало за Джон Англичанина и Адел Египтянина. В обвинението се твърди, че сестра Кристияна Вълчева е получила големи суми пари от Джон Англичанина чрез Адел Египтянина.\nВ Ливан софийския кмет Софиянски ще разширява търговското сътрудничество\nВчера кметът на София Стефан Софиянски замина на посещение в Бейрут по покана на губернатора на града Якуб Сараф. Софиянски и водената от него делегация са били приети от премиера на Ливан Селим ал Хос. Той е уверил своите гости, че ливанското ръководство възнамерява да насърчава с всички възможни средства укрепването и задълбочаването на сътрудничеството между двете страни в търговско-икономическата област и очаква аргументирани предложения от българските бизнесмени в проекти, свързани с възстановяването на Ливан. Софиянски е уведомил Селим ал Хос, че преди да дойде в Ливан, се е срещнал с представители на ливанската общност в България, които са изразили задоволството си от своята дейност. Софиянски ще се срещне с председателя на Националното събрание на Ливан, с губернатора и председателя на общинския съвет на Бейрут, както и с министъра на туризма и председателя на Агенцията за чуждестранни инвестиции на Ливан. /"Пари", "Демокрация"/\nРазличия в информацията за разговорите между Михайлова и Папандреу за продажбата на БТК\nВ. "Сега" отбелязва, че гръцката телевизия е съобщила, че при разговорите на външните министри Надежда Михайлова с Георгиос Папандреу при тристранната среща с Исмаил Джем Михайлова е обещала преговорите за продажбата на БТК на гръцко-холандския консорциум ОТЕ - КПН да приключат скоро. БТА разпространи същата информация. Вчера говорителят на външно министерство заяви, че "Под никаква форма този въпрос не е обсъждан. Позиците по този проблем и на българското, и на гръцкото правителство са ясни. Освен това не може да се ангажира вниманието на третата страна с въпрос, който е с търговски, а не с политически характер."\nДнес всички вестници се спират на реакцията в балканските страни на тристранната среща на 5 март между външните министри на България, Гърция и Турция. В Турция и Гърция тя се определя като историческа. Общото впечатление е, че тристранната среща е предизвикала само положителни реакции. В. "Пари" отбелязва, че в Белград близките до управляващите вестници са изразили задоволство от заетата позиция за Косово - пълното и последователно изпълнение на резолюция 1244 на ООН за Косово.\nВ. "Демокрация" пише, че гръцката преса е била по-резервирана в оценките си. "Вима" и "Ексусия" изтъкват, че срещата е била богата на символи и декларации, но "бедна по същество". "Вима" посочва, че срещата "не е оправдала големите усилия, положени от тримата първи дипломати", и добавя, че липсата на финална декларация я омаловажава."\nВоенният министър Бойко Ноев утре заминава на посещение в Турция\nУтре на тридневно официално посещение в Турция заминава военният министър Бойко Ноев по покана на турския си колега Сабахатин Чакмак Оглу.\nПредивжда се Ноев да се срещне с президента Сюлейман Демирел, с премиера Еджевит и други членове на правителството, както и да вземе участие в 10-ата международна конференция по въпросите на сигурността в Анталия. Със своя колега Чакмак министър Ноев ще обсъди ремонта и увеличаването на ресурса за експлоатация на бронираните машини. Българските специалисти са разработили специална методика за увеличаване на възможностите за работа на бойните машини и Турция проявявала интерес. Ще се водят преговори и за производството на бронежилетки в България. От 2 години двете страни обсъждат и обща таблица за артилерийски стрелби за българските 122-милиметрови оръдия и за турските 75-мм и 203-мм оръдия. /"Труд"/\nПроведе се втората за годината среща по инициатива на премиера Костов, правителството и шефовете на синдикатите КНСБ и "Подкрепа"\nПрез 1999 г. чрез бюрата по труда са разкрити и заети 209 000 работни места, съобщи социалният министър Нейков, според когото предложението на КНСБ да се създадат 250 000 работтни места от март 2000 г. до март 2001 г., може да стане факт с икономическия ръст и инвестициите по програми на ЕС, Световната банка, фонд "Регионални инициативи", фонд ПКБ.\nПремиерът Костов е потвърдил, че номиналният ръст на БВП през 2000 г. ще е 10%, при инфлация малко над 6%.\nУчастниците в срещата са се обединили около идеята да се разработи Национална програма за заетост, а решаването на проблема безработица да стане приоритет в програмата на кабинета до края на мандата му. До два месеца ще е готов експертният съвет, който ще разработи програмата, като усилията ще бъдат насочени към създаване на заетост в районите с най-голяма безработица.\nСпоред КНСБ реално безработицата в страната е 25%, особено висока е младежката - 48,8%. На едно от следващите си заседания тристранният съвет за сътрудничество ще разгледа проектозаконите за икономическия и социален съвет и социално-инвестиционния фонд. Най-напред ще се създадат регионални фондове, които също ще инвестират в разкриване на нови работни места.\nДа се създаде гаранционен фонд, който да обезпечава заплатите на работниците при фалит на работодателите, е бил единият от разискваните проблеми. Готов съм да дискутирам по темата срочни трудови договори, каза след срещата министър Нейков, цитиран в "Демокрация". Според него държавата постепенно ще се оттегли от преговорите при определяне на работните заплати не само в държавните и бюджетните, а и в частните фирми и предприятия.\nИслямът ще се изучава като свободно избираем предмет\nДецата от Смолянско ще могат да учат ислям като свободдно избираем предмет, съобщиха от регионалния инспекторат на образователното министерство. Разрешение за това вече е получено, като часовете ще бъдат само във втори клас, а обучението задължително ще бъде на български език. Главното мюфтйство е поело осигуряването на необхдимите средства и преподаватели, но все още в областта няма създадени групи от желаещи ученици.\nСамо от 4 селища е изпратено запитване към образователното министерствно за учители. 15 март е срокът за сформиране на ученически групи.\nНовите секретари към Националния изпълнителен съвет /НИС/ на СДС ще бъдат експерти\nНа днешното си заседание новите членове на НИС ще разпределят ресорите си. За целта всеки от тях трябваше да изготви свой собствен план за работа, в който да обяви желанието си и намеренията си в даден ресор.\nОчаква се днес да стане ясно и по какъв принцип ще бъдат подбрани новите секретари на централлното ръководство. Най-вероятно това ще бъдат не политически лица, както бе досега, а експерти, са съобщили от централата на СДС.\nВ привличането им щял да се прояви стремежът на СДС за отваряне към нови лица.\nДо момента към НИС работеха 8 секретари - Абаджиев - по международните въпроси, Илия Петров - по информационната политика, Емил Лилов - по огрганизационните въпроси, Светлана Бончева и Красимир Каменов - по вътрешната политика, Едуард Клайн - секретар в отдел "Стратегии, платформи и програми на СДС", Петър Рафаилов - по финансовите въпроси, и Емануил Йорданов /сега вътрешен министър/ - по изборните сктратегии.\nПо-късно днес ще се събере и ПГ на СДС. На нея ще си разпределят функциите новоизбраните зам.-председатели Асен Агов, Росица Тоткова, Иван Н. Иванов, Пламен Марков и Светослав Лучников.\nКоалиционните партньори трябва да направят предложение за шести заместник на Михайлова. Това място обаче може да остане незаето. Преди дни лидерът на БЗНС Георги Пинчев заяви, че според него не е необходимо да има още един заместник.\nРъководствата на СДС и ДПС ще заседават съвместно\nЦентралното оперативно бюро на ДПС ще кани Националния изпълнителен съвет /НИС/ на СДС на съвместни заседания, е съобщил пред в. "Пари" зам.-председателят на ДПС Осман Октай. Домакин на първата от близо 4 години среща на двете ръководства ще е ДПС. Тя вероятно ще се състои в централата на движението в столицата н началото на следващата седмица. Веднага след това ще последва среща в централата на СДС.\nВключването на широк кръг водещи политици от двете ръководства ще направи разговорите прозрачни и ще спомогне за лесното преодоляване на съществуващата взаимна ннеприязън между двамата лидери Доган и Костов, е пояснил Октай.\nЗам.-председателят на СДС Енгений Бакърджиев е коментирал вчера пред репортер на "Пари", че отварянето към некомунистически формации е част от новата стратегия на съюза. Така че не можем да не се съгласим на тази инициатива, е казал той.\nМиналата седмица Костов и Екатерина Михайюлова поканиха лидера на ДПС Доган и Осман Октай на разговор в бившия партиен дом, който сега се ползва от всички парламентарно представени сили. По време на срещата бе демонстрирана доброжелателност и от двете страни, информира "Пари".\nГолемият проблем между СДС и ДПС е да се възстанови предишното доверие на равнище 1996 г., каза Доган след разговора. Той съобщи още, че ще има поредици от работни срещи между представители на двете организации.\nЗа пръв път от ДПС заявиха, че освен по външната политика, ще търсят съгласие и по вътрешнополитически въпроси. Състоянието на районите със смесено население и евентуалните решения на правителството за стимулиране на бизнеса в тях също са били акцент на разговора между четиримата лидери. Екатерина Михайлова декларира, че бързо ще подготвят решенията.\nНовата стъпка на затопляне между двете сили изглежда добре премерена и едва ли не е минала без външно посредничество, коментира "Пари". Доскоро се смяташе, че стратегията на ДПС е да се стреми към кабинет тип Беров след парламентарните избори. Връщането към президентсктата формула от 1996 г. /ОДС/ показва, че Доган още отсега декларира, че няма да прави нов ляв завой.\nВМРО напуска групата на СДС наесен\nДвамата депутати на ВМРО най-вероятно ще напуснат ПГ на СДС през есента, е научил в. "Пари". Тогава щял да бъде най-благоприятният момент, смятали от организацията. Все още не е ясно дали след това депутатите ще се присъединят към друга група, или ще се обявят за независими. От ВМРО очаквали предсрочни парламентарни избори. Премиерът и председател на СДС Иван Костов бил информиран лично за намеренията на ВМРО по време на срещата им миналата сряда. Председателят на ВМРО Красимир Каракачанов опитал да убеди Костов, че самостоятелното участие на ВМРО на парламентарните избори и евентуалната група на организацията в Народното събрание може да доведе до разширяване на влиянието на демократичните сили. Коалицията ОДС със сегашните й участници вече не била печелившата формула и загубата била твърде възможна. Коментарът на Каракачанов останал без реакция от страна на Костов. При запазване на сегашната бариера от 4% за влизане в парламента е сигурно, че ВМРО ще се яви сама на парламентарните избори. Все още обаче не се изключва вариантът за създаването на нова коалиция с основно участие на ВМРО. /"Пари"/\nГергьовден 2 се появи във Варна\nВторо конкурентно движение Гергьовден бе анонсирано официално вчера във Варна, оповестиха инициаторите, които са недоволни от политизирането на оригиналната структура на Любен Дилов - син.\nВ създаването на друго движение със същото име няма нищо лошо, защото нашите клубове по градове нямат правна регистрация, а се вписват само в централата, коментира самият Дилов, който също вчера е бил във Варна по информация на "Пари". Дилов отправил апел към алтернативното движение за съвместна работа, но оттам отказали сътрудничество.\nНачина на участие в парламентарните избори и решение дали ще отворим организацията за прием на нови членове, чакайте след конференцията ни на 21 март, обяви Любен Дилов - син, главен секретар на "Гергьовден". Според него тоталната чистка на чиновници при смяна на властта била гибелна и копирала модела на средиземноморските страни. Коментарът бе по повод масовите уволнения във Варненската корабостроителница, където вече са подменени 25% от чиновниците, и обвиненията, че кметът Кирил Йорданов е завъртял червената метла. Времето ще покаже дали Йорданов е добър политик, е пояснил Дилов.\nБанките искат облекчени условия за кредитиране\nТърговските банки ще актуализират своите предложения до правителството за облекчаване на нормативната уредба за кредитирането и събирането на обезпечения. Това съобщи вицепремиерът и министър на икономиката Жотев след срещата си с представители на Асоциацията на търговските банки /АТБ/ и Българска национална банка /БНБ/. Последната среща ще се проведе утре, 8 март, в столицата.\nБанките ще могат да отпускат кредити на фирмите, но срещу представянето на добри бизнеспланове. За съжаление много от ръководителите на малки и средни предприятия имат добри идеи, но не могат да подготвят исканията си за кредит, каза министър Жотев. Затова през тази година със съдействието на Министерството на икономиката в страната ще бъдат изградени 8 бизнесцентъра в помощ на предприемачите. Освен това при отпускането на кредит трябва да има достатъчно платежоспособен клиент, на който банката да даде заем, е мнението на банкерите.\nНякои текстове от действащата в момента нормативна уредба създават проблеми на банковата система, каза председателят на АТБ Спас Димитров. За да бъде нормативната база в помощ и на банките, и на предприемачите, от АТБ искат да дават мнение по проектозаконите преди внасянето им в парламента. Така ще се сведе до минимум последващото променяне на законите.\nБългарски банки биха могли да финансират проекти по Пакта за стабилност, но за тази цел е необходимо проектите да са предложени от реалния сектор, заяви министър Жотев. /"Демокрация"/


Безплатна прожекция на филма „Засукан свят“ на 25 август в Сливен — Радио и ТВ 999 новини от България и света, слушайте ни и онлайн по РАДИО 999\nБезплатна прожекция на филма „Засукан свят“ на 25 август в Сливен\nДобавено на: 23.08.2021 16:35\nБезплатна прожекция на филма „Засукан свят“ на Мариус Куркински ще се проведе на 25 август /сряда/ от 20.30 ч. на сцената на крепост „Туида“. С цел спазване на противоепидемичните мерки и недопускане на струпването на много хора, местата на крепост „Туида“ ще бъдат ограничени до 50% от нейния капацитет. Можете да получите своя безплатен пропуск на касата на крепост „Туида“, който да заявите на телефона за резервация: 0895467289.\n„Засукан свят“ е по едноименния разказ от сборника „Диви разкази“ (1967 г.) на Николай Хайтов. Филм за българския дух от миналото сред магически места в Родопите. Лентата разказва историята на Мильо - заченат извънбрачно в общество, което не приема това. Дошъл на този свят въпреки всички, той постоянно е на ръба на живота и смъртта, на любовта и омразата, на отмъщението и прошката. Той е антигероят, малкият човек. Куцият Милю.\nВ целия си живот се бори със засукания свят, в който живее и накрая - в миг на просветление - осъзнава: „Не може то тъй, приискало му се на някого да мре. Път трябвало да се измине! Вяра да се трупа! Живот да се изживее!”\n„Всеки си има по една орисница, моите трябва да са били две! Цял живот едната рови да ме закопава, другата ме възкресява... Цял живот! Отпреди още да съм се родил.”\nВ живота на родопския овчар Милю трагичното и комичното постоянно се преплитат. Отхвърлен от света още преди да се роди, заради греха на родителите си, той винаги ще се бори да доказва, че заслужава щастие и уважение. Преминава през възходи и падения, но никога не загубва вярата в себе си. Съдбата постоянно го изправя на кръстопътя на оцеляването и смъртта, на любовта и омразата, на отмъщението и прошката, за да стигне до прозрението, че „Светът е много засукан и заплетен, за да познаеш кое е за хубаво и кое – за лошо!”\nМаркери: август, постоянно, Туида, Крепост, живот, филма, свят, прожекция, Засукан


Продавам PS2 Playstation 2 slim + чип, два джойстика, мемори карта и ЯКИ ИГРИ, Русе - Номер 93229\nПродавам PS2 Playstation 2 slim + чип, два джойстика, мемори карта и ЯКИ ИГРИ\nИграта работи с оригинални и с презаписвани дискове. В цената са включени, Двата джойстика, мемори картата, оригинален диск GRAN TURISMO 4 и над 30 презаписвани култови игри като: God Of War, God Of War 2, GTA Sanandreas, Shadow of the colossus, ICO, Devil May Cry 1 2 и 3, Prince of Persia поредицата, Metal Gear Solid поредицата, ОКАМИ, PES 2010, ONIMUSHA поредицата, JAK 2, JAK 3, Tomb Raider Legend, TEKEN 5, Silent Hill 3, Legaci of Kain и много други\nПродавам PS2 Plays...\nПубликуването на обяви е безплатно. Отговорноста за коректността и съдържанието на публикуваните обяви носят единствено и само авторите им. Обяви.Net не поема отговорност за нанесени щети на трети лица! Обяви съдържащи импулсни телефони ще бъдат изтривани!\tПродавам PS2 Playstation 2 slim + чип, два джойстика, мемори карта и ЯКИ ИГРИ, Русе - Номер 93229.


Отличиха лесничей за добра работа\nГорският инспектор Мартин Иванов от РДГ Берковица получи награда за служител по контрол и опазването на горските територии. Това стана на официалното откриване на Седмицата на гората, стартирала през 1925 г. като празник на залесяването. Ив...\nИ в Лом стартира санирането\nЗапочна санирането на първия от петте жилищни блока в Лом, включени в Националната програма за енергийна ефективност. Строително-ремонтните дейности са на стойност от близо 162 хиляди лева и ще приключат до края на месеца. В края на 2016 г....\nИнспектори установяват много нарушения в строителството\nЗачестяват хората, които работят без трудов договор. Такива случаи установяват все по-често служителите на Инспекцията по труда в строителството от началото на годината. От средата на февруари, когато започнаха по-активните дейности в б...\nКъде са пчелите?\nТази година измирането на пчелите засегна и Германия, научаваме от немските вестници. В средата на март те писаха за загуба на рояци в размер на 25 процента. Окачествиха явлението като “СПИН в кошерите”. Американските пчелари също са при...\nИма надежда за СТК “Берковски Балкан”\nЧужди предприемачи са отправили запитвания до общината за проекта “Зона Ком”. Те все още не са заявили намерения да инвестират в бъдещия комплекс. Това съобщи кметът на Берковица Милчо Доцов. Когато се потвърди интересът, ще бъде организ...


Събиране и обработване на личните данни на посетители в „Аурубис България“ АД\nРег No на МПС (при необходимост от достъп до територията с МПС).\nВидеозаснемане – на територията на компанията има разположени камери за 24-часово видеонаблюдение, предназначено за охранителни и оперативни цели;\nУправление на сигурността - включително, но неограничаващо се до дейностите, свързани с контрола на достъпа, извършване на видеонаблюдение, осигуряване на сигурността на помещенията на компанията, активите и информацията, съхранявани от дружеството, както и за целите на превенция и разследване на кражби, измами, злоупотреби, конфликт на интереси, одити и проверки. Обработването на лични данни за тези цели се извършва на основание легитимните интереси на дружеството да осигури безопасността и сигурността на своите активи, както и на служителите си, срещу всякакви възможни рискове;\n· Оперативен мениджмънт - включително, но неограничаващо се до установяване, изпълнение и управление на бизнес дейностите на компанията, например достъп до вътрешни мрежи и информационни системи, отчитане на разходи, вътрешни процедури за безопасност. Обработването на лични данни за тези цели се извършва на основание легитимните интереси на дружеството да управлява своите материални ресурси и работна сила, включително да осигури мрежова и информационна сигурност в своята организация, както и да управлява ефективно своя бюджет;\nСъответствие с нормативни изисквания и уреждане на правни спорове - включително, но неограничаващо се до обработване на лични данни, в съответствие с нормативни изисквания (напр. данъчно, социално, здравно, трудово и др. приложимо законодателство). Обработването на лични данни за тези цели се извършва на основание спазване от страна на дружеството, на приложими спрямо него, правни задължения.\nДанните, въведени в системата за контрол на достъпа се обработват за период до 3 години. Изображенията от видеозаснемането се обработват за период до 2 месеца. Изображенията от видеозаснемането на площадки, съгласно Закона за управление на отпадъци, се обработват за период до 1 година.\nПри посещение във фирмата и представяне със служебна карта, като част от мерките за сигурност и безопасност, въвеждаме ръчно в системата за контрол на достъпа данни, които събираме и обработваме. Такива данни са:\nNo на служебната карта;\nУправление на сигурността - включително, но неограничаващо се до дейностите, свързани с контрола на достъпа, извършване на видеонаблюдение, осигуряване на сигурността на помещенията на компанията, активите и информацията, съхранявани от дружеството, както като и за целите на превенция и разследване на кражби, измами, злоупотреби, конфликт на интереси, одити и проверки. Обработването на лични данни за тези цели се извършва на основание легитимните интереси на дружеството да осигури безопасността и сигурността на своите активи, както и на служителите си, срещу всякакви възможни рискове;\n· Оперативен мениджмънт - включително, но неограничаващо се до установяване, изпълнение и управление на бизнес дейностите на компанията, например достъп до вътрешни мрежи и информационни системи, отчитане на разходи, вътрешни процедури за безопасност. Обработването на лични данни за тези цели се извършва на основание легитимните интереси на дружеството да управлява своите материални ресурси и работна сила, включително да осигури мрежова и информационна сигурност в своята организация, както и да управлява ефективно своя бюджет.\nДанните, въведени в системата за контрол на достъпа ще бъдат обработвани за период до 3 години. Изображенията от видеозаснемането се обработват за период до 2 месеца. Изображенията от видеозаснемането на площадки, съгласно Закона за управление на отпадъци, се обработват за период до 1 година.\nОснованието за обработване на данните по точка III е базирано на Регламент (ЕС) 2016/ 679, както следва: 1) Член 6, параграф 1, точка б) от Регламент (ЕС) 2016/ 679 и член 6, параграф 1, точка е) от Регламент (ЕС) 2016/ 679 и/ или член 6, параграф 1, точка в) от Регламент (ЕС) 2016/ 679;\nДиректно се свържете с нас, особено по електронен път, като н.пр. по имейл, чрез нашия уебсайт или по телефон, за да поръчате публикация или да направите запитване. В този случай съхраняваме и обработваме, до степента, до която сте ни ги предоставили, следните данни:\nЗа да фактурираме, ако е приложимо.\n„Аурубис България“ АД използва услуги на доставчици, за да обработва и съхранява лични данни („Обработващи лични данни“, съгласно член 28 от Регламент (ЕС) 2016/ 679). В частност, това е приложимо за хостинг на сървъри, управление на сървъри и хостинг услуги, охранителни фирми и други. Тези обработващи ще работят само при наличие на договорни отношения с „Аурубис България“ АД и ще съхраняват и обработват личните данни съгласно инструкциите на компанията.\nПраво да оттеглите даденото съгласие по всяко време (член 7, параграф 3 от Регламент (ЕС) 2016/ 679). Като последствие, компанията не може да продължи с обработването на тези данни, ако то е било основано на Вашето съгласие.\nПраво да поискате информация, относно съхранението и обработването на личните Ви данни (член 15 от Регламент (ЕС) 2016/ 679). В частност, можете да поискате информация, относно целите на обработване; категориите лични данни; категориите получатели, на които Вашите данни ще бъдат или са били предоставени; срок за съхранение; наличието на право да изискате коригиране, изтриване и/ или ограничаване на обработването, както и да направите възражение срещу такова обработване; начина за набиране на Вашите данни, ако те не са били набрани от компанията; информация, относно наличието на автоматизирано вземане на решения (включително профилиране) и,ако е приложимо, съдържаниелна информация за детайлите.\n· Имате право да подадете жалба и в централата на Групата Аурубис, като изпратите имейл на dataprotection(at)aurubis.com.


FPO МЕМБРАНА - хидроизолация на плоски покриви - Simetrica.eu\nМодифициран с полиетилен полиолефин\nFPO, най-новото откритие в областта на мембраните от 80-те години на 20-и век е съкращение от термина гъвкав полиолефин (flexible polyolefin). Полиолефините са полукристални термопластични продукти, които притежават висока химическа устойчивост. FPO се произвежда чрез въвеждане в полимера на втори строителен блок (ко-моно-мер), който функционира като дистанционер в молекулярната верига. Той е известен като вътрешен пластификатор. Този втори градивен блок се свързва здраво с молекулярната верига, като осигурява на материала добра гъвкавост. Хидроизолационните мембрани от FPO притежават изключителен екологичен профил, устойчиви са на облъчване с ултравиолетови лъчи и излагане на озон и са съвместими с масла, полистирен и битум. Поради тази причина те представляват алтернатива за обновяването на стари покриви и са високоустойчиви на атмосферни влияния и стареене.\nХидроизолацията на база FPO дава възможност за планиране изграждането на покрива при пряк контакт с всякаква основа. Светлосивият цвят на мембраната поддържа ниска температура на повърхността, дори при силно слънчево греене.\nПоради състава си полимерното PE съединение има естествена устойчивост на битум и химикали, ине се атакува от микроорганизми.\nПри външен източник на пожар PE съединението е самозагасящо се и не отделя токсични вещества.\nХидроизолационната мембрана е пропусклива за водни пари и осигурява висока функционалност при изграждане на покрива.\nИнсталираните покриви лесно се преработват без сложна подготовка на износената повърхност, дори след десет години използване.\nАко собственикът на сградата държи на екологичният подход към строителния материал използван в неговите проекти, материалът на основа PE е най-добрият избор за хармония между екология, здраве и безопастност.\nКогато леката покривна конструкция не може да бъде пробивана по технически причини, за да не се повдига от вятъра мембраната и слоя топлоизолация на покрива се залепват. Този метод на закрепване е особено ефективен за бетонни основи и за ремонт на съществуващи покривни хидроизолации. Повърхността може да бъде открита – лесна за контрол и поддръжка. Допълнителното натоварване на плочата е ниско и не претоварва конструкцията. Полагането на покривната мембрана чрез залепване, частично или цялостно, е вариант за почти всички покриви. Тази система е подходяща за много широк диапазон и геометрични решения. С възможностите за избор на цветове и дизайнерски профил, залепената покривна система удовлетворява най-строгите естетически изисквания и предлага максимална свобода на проектирането. С икономичния си и точен монтаж, залепените покриви предлагат дълъг експлоатационен период.\nАко се изисква негорима покривна повърхност свободно положената покривна хидроизолационна мембрана се баластира с чакъл за предотвратяване повдигане от вятъра. Така мембранат може ефективно да се защити от механични въздействия, например градушка или вандализъм. Ако система „покривна градина“ се използва за баласт, може да се монтира влагозадържаща система за отглеждане на разстения и положително влияние върху микроклимата. Тераси и допълнително пространство за природо съобразен живот могат да бъдат създадени чрез разнообразни покривни гтрадински системи. Плоските покриви с различни видове баласт предлагат разнообразни приложения и характеристики. При конвенционалната баластова система, чакъл предпазва покривната мембрана от влиянието на околната среда, образува огнезащитен слой и предотвратява повдигането от силата на вятъра. Системата изисква малко поддръжка. Поради ниските разходи за поддръжка и монтаж, тази система е особено икономична. Особено през лятото, зеленият покрив може да подобри вътрешния климат на жилищни, търговски и обществени сгради. Покривът облагородява микроатмосферата на сградата, чрез произвеждане на кислород и филтриране на въздуха. Простите зелени покриви и по-сложните покривни градини имат психологическа и социологическа стойност за хората, тъй като много от живеещите в градовете Конвенционална баластова система чувстват, че градската среда, прекъсва контакта им с природата. Зеленият покрив е начин да се комбинира архитектурата с природата, да се смесят строителните материали с живи растения, суровите форми да се превърнат в меки и раздвижени. Независимо дали покрива целия покрив или част от него - той придава на сградата приветлив външен вид. Покривите с настилка за движение на пешеходци или автомобили, предлагат допълнително разнообразие на формите на покривните тераси, покривните градини, игрища или паркинги. Най-старите примери за покривни градини са висящите градини във Вавилон, които се нареждат сред Седемте чудеса на света. През 20-и век, използваемите зелени покриви се свързват с водещия архитект Льо Корбюзие, който твърди: «Не е ли против всякаква логика да се оставя градско пространство неизползвано и да се игнорира диалога със звездите?» Той е първия архитект, който систематично ползва зелени покриви, като ги включва в много от своите проекти.\nРолките се развиват върху непрекъснатата основа и се припокриват на широчина 70 мм при баластирана или слепена система и минумум 100 мм при механично скрепена система. Мембраната се полага свободно за компенсиране движенията на конструкцията и за осигуряване хоризонтална въздушна циркулация в подпокривното простанство. Когато мембраната е залепена с лепило, хидроизлационният слой се обединява с основата. Не е необходимо конструкцията да се пробива, но движенията и следва да се оразмерят в проекта. В местата на припокриването им лентите се заваряват с горещ въздух при температура над 500°С за създаване на непрекъсната хидроизолационна повърхност. Заваряването на горещ въздух може да се използва, както при нов материал така и за ремонти на стари или повредени мембрани. Използват се два медода за монтаж – ръчен и машинен.\nЗа ефективното заваряване на снадките, използват се автоматични машини за заваряване с електронно управление. С дигитален дисплей за температурата, въздушния обем и скоростта на заваряване, автоматичните машини осигуряват най-добрата възможна надеждност. Съоръжнията за машинно заваряване се използват за много безопасно и ефективно заваряване на големи повърхности с високо качество и надежност. Параметрите на заваряване трябва да бъдат адаптирани към условията на обекта, но оборудването позволява работа при почти всякакви атмосферни условия, например висока влажност, както и при температури под 0°С. Гарантират се високи експлоатационни качества на инсталацията. Заради високата консумация на енергия при поддържане на температура над 500°С, ел.захранването на обекта трябва да бъде достатъчно надеждно.


Блиц интервю : Елица Стефанова – Amigo Leasing\nВ новата ни поредица ” Блиц интервю” всяка седмица ще показваме частица от екипа на AMIGO.\nДнес разговаряме с Елица Стефанова, Мениджър организационни процеси в AMIGO. Тя е човекът – усмивка, винаги готов да помогне. Ето какво сподели Ели с нас :\nНа рождения ми ден колегите ми направиха колаж, като всеки от тях ме описа с една дума – дъга, слънчева, лъчезарна. Относно приятелите ми, ами нямам идея как биха ме описали, може би просто приятел.\nOрганизация на процесите, координиране, контакт с клиенти и др.\nКато цяло аз бях част от екипа на Евролийз Ауто, AMIGO за мен е предизвикателство, един проект, в който влагам цялата си енергия и желание.\nЗареждам се докато пътувам, докато наблюдавам смяната на пейзажите, изгревите, залезите.\nTry to be a rainbow in someone`s cloud…\nАми току-що се замислих, че може би трябва да променя нещо в живота си, защото явно ежедневието ме е обзело и не мога да се сетя за нищо, което бих нарекла постижение.\nЗависи от настроението ми, като цяло харесвам house, jazz, rock.\nАми трудно е да отговоря на въпрос, защото възприятието на хората е различно за мен може да е мило, но дали за него е така?\nRange Rover, Audi, Nissan, Mazda.\nAMIGO LEASING и Елица Стефанова ти пожелават безаварийно и отговорно шофиране!


Това вече е истинска вкусотия - сръбска мусака с дробчета и гъби (супер рецепта) - ТОПактуално - актуални новини\nНачало Xоби Това вече е истинска вкусотия – сръбска мусака с дробчета и гъби...\nТова вече е истинска вкусотия – сръбска мусака с дробчета и гъби (супер рецепта)\nСръбската мусака с дробчета и гъби ще се превърне във ваша любима, поне наша вече отдавна е\nВсички знаем прекрасно родната вкусна мусака, но сега ви предлагаме нейната роднина – сръбска мусака с дробчета и гъби, която не отстъпва по вкус. А се прави може би дори по-лесно от българската, тъй като го няма досадното белене и рязане на картофи.\nЗапишете си рецептата и ако ви допада, запрятайте ръкави с тази чудесия!\nЧудна сръбска мусака с гъби и дробчета, опитайте я!\nТрябват ни един килограм пилешки дробчета, две глави лук, два моркова, една червена чушка, 200 грама гъби – печурки, може и от консерва, два домата, сол, черен пипер на вкус, босилек, чубрица.\nА за заливката е добре да имаме две яйца, една кофичка кисело мляко и две лъжици царевично нишесте.\nПърво взимаме една тавичка от йенаглас с капак, в която нареждаме нарязания на шайби лук и поръсваме с подправките. Отгоре върху лука нареждаме пилешките дробчета и отново ръсим с подправките, за да се овкуси добре.\nСлед това добавяме и нарязаните на кръгчета моркови, както и нарязаните гъби и чушката. Леко разбъркваме всичко това, за да се смесят добре продуктите с дробчетата и после захлупваме йенската тавичка и пъхаме във фурната да се пече на около 220 градуса.\nИмайте предвид, че зеленчуците пускат доста течност, затова не слагайте никаква вода, а веднага щом се появи сос, махаме капака и оставяме да се пече без него, за да се запече добре и да хване вкусна коричка. След това нареждаме отгоре върху сръбската мусака домат на кръгчета, посоляваме отгоре и поръсваме с босилек.\nОбратно връщаме във фурната и печем докато доматите се запекат и добият онзи вкусен загар. Накрая прибавяме и заливката и я допичаме на температура от 200 градуса.\nИдея си нямате каква вкусотия става и колко е апетитно. Спокойно може да се похвалите и пред гостите, които ще останат очаровани от уменията ви. Тази сръбска мусака става наистина удивителна. Желаем да ви бъде много вкусно!\nсръбска мусака с дробчета и гъби\nПредишна статияШоколадови пастички с фъстъчено масло са лесно коледно изкушение\nСледваща статияПомните ли Туин Пийкс? Новите серии идват при нас (ТРЕЙЛЪР)


Как Великобритания си осигури повече ваксини от ЕС? - Bgonair\nКак Великобритания си осигури повече ваксини от ЕС?\nБританският здравен министър: ЕС ще сгреши, ако наложи ембарго\n26.03.2021 | 11:45 Редактор: Здравко Черкезов\nВеликобритания си е подсигурила преференциално отношение от производителя на ваксини AstraZeneca, става ясно от изказване на британския здравен министър Мат Ханкок пред Financial Times.\nВъв връзка със спора между ЕС и AstraZeneca за намалените доставки Ханкок посочва: "Нашият договор превъзхожда техния. Това се нарича договорно право и е еднозначно."\nПо думите му, ЕС е сключил договор, с който производителят на ваксини се задължава да положи "възможно най-добри усилия", докато Лондон си е гарантирал ексклузивни условия. Компанията AstraZeneca е попаднала в геополитически спор, казва още той и добавя, че за всяка една фирма подобна ситуация е трудна. А според него AstraZeneca се държала "абсолютно брилянтно", съобщава DW.\n"Забраната би била груба грешка"\nМат Ханкок предупреждава Брюксел да не налага ограничения за износ на ваксини. Според него това би било груба грешка: "Вярвам, че свободните търговски нации се придържат към договорното право."\nПо думите му, в бъдеще бионаучните компании биха избрали да се установят на Острова, а не в ЕС. "От Великобритания те биха могли да изнасят стоката си по цял свят - и никога не бихме се опитали да попречим на това."\nНо дори и ЕС да наложи ембарго, той е "дълбоко уверен", че ще има достатъчно ваксини, така че всички британци да получат и обещаната втора доза.\nЕС недоволства, тъй като досега от Общността към Острова са били доставени милиони дози ваксина, докато в обратната посока не се е случило почти нищо. Днес държавните и правителствени ръководители на страните членки обсъждат темата в рамките на съвместно съвещание. AstraZeneca многократно намали драстично количеството договорени ваксини и аргументира с проблеми при производството.\n90% от британците искат да се ваксинират\nСъщевременно обаче във Великобритания вече 29 милиона души са били ваксинирани поне с една доза. А това е повече от половината възрастни на Острова.\nДо средата на април трябва да са ваксинирани всички британци над 50-годишна възраст. А до края на юли на абсолютно всички възрастни на Острова трябва да е предложена възможност за ваксинация. Готовността за имунизация сред британците е 90%. Само 10% отказват да се ваксинират срещу коронавирус.


Дневен хороскоп за 12 ноември – Новини Варна\n12.11.2020 11.11.2020 М. Георгиева зодии, Хороскоп\nПланетарните влияния са леко противоречиви. От една страна вие се характеризирате с желание да действате активно, от друга страна, може да има обстоятелства, които пречат на реализацията на вашите намерения.\nВашето предимство днес е способността ви да оцените разумно обстоятелствата. Не забравяйте, че не можете просто да пренебрегнете отговорностите си. Колкото повече отлагате нещо наистина важно, толкова по-трудна става задачата ви за изпълнение.\nОбемът на задачите нараства и сте готови да подходите отговорно към тях. Определете приоритетите си ясно, отървете се от второстепенното, което ви пречи, насочете усилията и енергията си към главното.\nЗвездите ви съветват да претегляте всяка своя дума, да предвидите възможните реакции на другите и внимателно да прецените обстоятелствата. Забавете за малко темпото, с което живеете и се движите.\nВъзможни са импулсивност и необмисленост на действията. Звездите ви съветват да внимавате, да обмисляте добре ходовете си и да избягвате бързането. Това е времето, когато е най-добре да не бързате. Като цяло денят не е лош, можете да се възползвате от обстоятелствата.\nТолкова сте свързани с други хора, че понякога чувствате ограничена свободата си. Може би от време на време дори ще се дразните, че нямате възможност да работите или действате индивидуално или както сметнете за добре.\nНещата вървят все по-добре във вашия любовен живот. Чувствате се малко романтични и това със сигурност ще ви помогне да преодолеете всички проблеми, които може да сте имали в отношенията си в последно време. Ако все още сте свободни, използвайте благосклонността на звездите във ваша полза и оставете естествения си чар да свърши своята работа!\nОчаква ви активен и наситен ден, когато ще трябва да се справите с много неща и да решите различни въпроси. Що се отнася до любовта, денят стимулира интереса към нови неща. В личния живот се появяват нови тенденции, които ще помогнат за обновяване на отношенията.\nТова е подходящ момент да започнете да предприемате конкретни действия за изпълнение на планираното по-рано. Възможностите се разширяват, вие сте в състояние да надхвърлите границите и да поемете рискове.\nДнес могат да възникнат трудности. Старайте се да запазите спокойствие. Докато не бързате и вземате добре обмислени решения, звездите ще подкрепят вашите начинания. Не е желателно да предприемате кардинални мерки.\nНякой може да ви възпрепятства, но не непременно чрез явни действия. В резултат на това ще се почувствате несигурни. Гъвкавостта и способността да се адаптирате към бързо променящите се обстоятелства са вашите силни страни.\nОпитайте се да намерите начин да редувате работа и почивка. В дългосрочен план няма да загубите нищо, ако отделите време да се отпуснете малко. Разчитайте на себе си основно и не се доверявайте на преценките на други хора.\n← От четвъртък, 12 ноември, в страната се въвеждат допълнителни противоепидемични мерки\nДнес във Варненско ще е облачно и с кратки валежи →\n28.12.2020 М. Георгиева 0\n18.08.2021 М. Георгиева 0


4 НОВИ ДЕСТИНАЦИИ И 2 НОВИ АВИОКОМПАНИИ НА ЛЕТИЩЕ СОФИЯ - SOF Connect\nПолетната мрежа на аерогарата устойчиво расте\nПрез май и юни стартират нови редовни маршрути от летище София. Пътуващите вече се възползват от дестинацията Абу Даби, ОАЕ на авиокомпания Wizz Air, които летят по линията три пъти седмично. Още една нова дестинация ще се изпълнява през Лято‘2022. Това е Задар, Хърватия на Ryanair, като полетите ще бъдат два през седмицата.\nAir France се завръща на летище София и започва своите сезонни полети до Париж, Франция на 30 май, а по маршрута ще се лети всеки ден. Авиокомпания ITA Airlines (наследник на Alitalia) идва за първи път на столичното летище с редовни полети до Рим, Фиумичино. Полетите започват от 1 юни и ще се изпълняват шест пъти седмично.\nЛетище София посреща за първи път редовни полети на авиокомпания Pegasus Airlines, която се присъединява към лятното разписание с направление Анталия. Вече можете да резервирате своя билет и да летите на борда на първия полет на превозвача на 24 май, планиран с честота два пъти в седмицата. За своето пътуване до турския курорт ще можете да изберете и някое от чартърните предложения на Corendon Airlines или Sunexpress, които започнаха своите полети по дестинацията на 1 май. От 20 май пък българската авиокомпания ALK JSC също ще лети до Анталия.\nДо Бодрум, другият предпочитан турски курорт, полети ще изпълняват три авиокомпании – българската BH Air, Corendon Airlines и ALK JSC.\nЮжната ни съседка, Гърция, винаги е била една от най-предпочитаните за летни почивки. Това лято столичното летище предлага голям избор от полети до 4 от най-обичаните дестинации. От 22 май националният превозвач Bulgaria Air ще има един полет в седмицата до Ираклион. Сезонни полети до о. Корфу ще изпълнява два пъти седмично авиокомпания Ryanair, а полетите започват на 2 юни. По дестинацията ще лети веднъж седмично и Wizz Air от 19 юни. Двата превозвача ще изпълняват полети и до град Ханя, на остров Крит. Ryanair започва на 4 юни с три полета в седмицата, а Wizz Air ще ги допълни с още два от 15 юни. Унгарската авиокомпания ще лети два пъти седмично и до гръцкия о. Миконос от 14 юни.\nАко не сте ходили в Тунис, сега е моментът да планирате своето посещение до тази държава с някое от чартърните предложения на летище София. От 10 май BH Air ще лети до Енфида, а от 18 май ALK JSC добавя още два полета по дестинацията.Джерба е другият град в Тунис, който ще можете да посетите с чартър на European Air Charter и на ALK JSC.\nЗа любителите на Италия European Air Charter предлага полети до „Щастливия град“ Олбия, Сардиния.\nПрез май и юни авиокомпания Bulgaria Air ще изпълни два чартърни полета до Фуншал (Португалия), а ALK JSC до Кефлавик (Исландия).\nГрадовете на българското Черноморие също са част от летните предложения на столичното летище. Ryanair започна сезонни полети до Варна на 1 май и ще лети по линията 2 пъти седмично. От 17 юни пък Bulgaria Air ще лети всеки ден до Бургас.\n„Изпълняваме стратегията за по-добра свързаност на София със света и виждаме първите добри резултати. Нови авиокомпании и нови дестинации са в лятното ни разписание. Това е чудесна новина за пътниците, за летището и за България, защото въздушната свързаност носи не само удобство за туристи и бизнес, но и икономическа и социална добавена стойност за цялото общество“ каза изпълнителният директор на летището Хесус Кабайеро.


Ба Дзъ задачи - Страница 2 - Китайска астрология -\nБа Дзъ задачи\nмарт 15th 2018, 12:40pm\n庚 ( Метал Ян ) и 乙 ( Дърво Ин )\nАз си представям нещо такова\nмарт 15th 2018, 1:54pm\nИдеята за метала е ок, но дървото не е коректно.\nмарт 15th 2018, 8:23pm\nНе случайно дадох акцент на елемента Дърво, защото на практика той е единственият жив елемент.\nТа, имаме комбинация за Дърво Ин с Метал Ин, рязане на цветя, оформяне на храсти, общо взето борбата с Дървото Ин става с Метал Ин. Имаме и Дърво Ин с Метал Ян, Представяме си ги, слабо растение и масивен метален инструмент. По принцип метала контролира дървото, може да го унищожи, може да го облагороди, зависи. Нека разгледаме варианта с унищожаването. Никой не се бори с фиданка с брадва, моторен трион или подобни, ножица ( метал ин ) е достатъчна да се справи. Значи Метал Ян е нещо друго, не и брадва или трион.\nВ китайската календарна мантика, въобще, усещането заложено в китайската философска мисъл е за това как да си полезен за другите, как можеш да се впишеш в обществото. Точно от тази гледна точка, трябва да възприемем и ролята на метала, като власт над дървото. Защо метала помага на дървото? Просто е - У Син. Дървото руши Земята, Земята поражда Метала, Метала контролира Дървото. Така се балансира системата и никой не взима превес над другия. Всички намират мястото си.\nНека се върнем на взаимодействието между Дърво Ин и Метал Ян. Ето как биха изглеждали:\nЛопата ( Метал Ян ) + Фиданка ( Дърво Ин )\nВсичко което правихме до сега не е за да търсим просто картинки, а с точно определена цел.\nВ Ба Дзъ има така наречените Десет Духа. Това е съчетаването на два Небесни Ствола, в зависимост от стихиите си образуват определен дух носещ определени характеристики и съответните събития.\nСега ние с вас разгледахме два духа, които образува Дървото Ин\n- с Метал Ин - Убиец на седма позиция\n- с Метал Ян - Правилна власт\nИмената са достатъчно описателни, няма да влизам в подробности, това е повод за друга тема.\nмарт 16th 2018, 10:01am\nНека разиграем друг вариант на "Правилна власт".\n丙 ( Огън Ян ) и 癸 ( Вода Ин )\nМалък жокер - става дума за човешкото тяло и един процес, характерен за лятото.\nмарт 16th 2018, 11:08am\nОгън Ян - Слънце\nВода Ин - Море или океан\n132.26 kB, 1,280×720, прегледано 16 пъти\nмарт 16th 2018, 11:27am\nАко е процес в човешкото тяло би трябвало да е жажда\nмарт 16th 2018, 11:38am\nАко става въпрос за процес вътре в тялото, а не върху, май си права\nмарт 16th 2018, 12:31pm\n壬 ( Вода Ян ) - океан, цунами\n癸 ( Вода Ин ) - роса\nмарт 16th 2018, 12:47pm\nПотене значи било\nмарт 16th 2018, 1:05pm\nИ аз за това се сетих, но чаках друг да го напише, защото ако не е, пак ще се изложа\nмарт 16th 2018, 4:42pm\nНормалното състояние на тялото е Огън Ин, нормална телесна температура. Но когато имаме повишаване на температурата от времето, или от физическа активност, то тялото се трансформира в Огън Ян. Нормализирането става, като тялото реагира с Вода Ин или потта. Така тялото връща нормалното си състояние по един бавен и естествен начин.\nПлуването в морето също е вариант на Правилна власт, но само че във варианта Огън Ин с Вода Ян. Тук Водата Ян не позволява на Огъня да излезе от контрол и да се наруши баланса в тялото.\nБраво имаме начинаещи Ба Дзъ майстори.\nокт 24th 2018, 8:16am


Най-големите инвестиционни банки в САЩ предупредиха за обезценяване на долара през 2020 година - Поглед Инфо\nСимеон Миланов 2776\nНамираш се в: Начало » Свят » Америка » Най-големите инвестиционни банки в САЩ предупредиха за обезценяване на долара през 2020 година\nНай-големите инвестиционни банки в САЩ предупредиха за обезценяване на долара през 2020 година\n28.11.2019, 08:47 Наталия Дембинская 14373\n/Поглед.инфо/ През 2020 г. интересът на инвеститорите към американските активи ще спадне. Доларът не е изключение: обезценката го очаква, предупреждава инвестиционната банка „Морган Стенли“. Разочароващи са и прогнозите на Bank of America. Защо анализаторите не обещават на американската валута нищо добро – вижте в настоящия материал.\nНиски проценти и по-ниско търсене\nТази година американският фондов пазар показа впечатляващ импулс - индексът S&P 500 надхвърли 3100. Въпреки това, според „Морган Стенли“, всичко скоро ще се промени: пазарът ще започне да намалява. До края на 2020 г. S&P 500 ще спадне до 3000.\nДоларът също няма най-добрите перспективи. Според прогнозата на инвестиционната банка спадът му ще се превърне в една от основните тенденции на следващата година. "Американската валута ще пострада поради забавяне в страната, възстановяване на растежа извън САЩ и намаляване на притока на портфейли", коментира „Морган Стенли“.\nПромяната също ще се отрази в политиката на Федералната резервната система. "Доналд Тръмп постоянно изисква от ФЕД да отслабва долара и да преминава към отрицателни проценти, което драстично ще намали рентабилността на доларовите активи", заяви Ханс Редекер, главен валутен стратег в „Морган Стенли“.\nНа другия ден Тръмп отново притисна главата на Федералния резерв Джером Пауъл с искане регулаторът допълнително да намали лихвеният процент. "Основният лихвен процент е твърде висок в сравнение с останалите страни - нашите съперници. Всъщност нашите лихви трябва да са по-ниски от всички останали. Прекалено силният долар вреди на производителите и растежа!" - написа президентът на САЩ в „Туитър“.\nТази година имаше значителен приток на чуждестранни инвестиции в американска валута. От януари индексът на долара, отразяващ стойността му спрямо основните световни валути, нарасна с около 4,9%.\nНо политиката за намаляване на лихвите, към която регулаторът премина през юли, принуждава инвеститорите да търсят по-висока доходност на други пазари. Така до края на 2020 г. индексът на долара ще падне от сегашните 97 на 81 пункта, прогнозира „Морган Стенли“.\nДруг фактор - Европа, Япония и Китай инвестират все по-малко на световните финансови пазари, което намалява търсенето на долара.\n"В САЩ има бюджетен дефицит - правителството се нуждае от купувачи на облигации. Когато създадете дълг, трябва да има кой да го получи. Не е лесно, ако глобалната наличност на капитала рязко намалее", подчертават експертите на инвестиционните банки. Финансирането на бюджетен дефицит, който почти достигна трилион, става все по-трудно.\n„Джефрис“, американска консултантска компания, предупреждава: в близко бъдеще може да има скок на бюджетния дефицит поради президентските избори през 2020 г. Има опасения, че и без това огромната разлика между приходите и разходите значително ще се увеличи с идването на новия президент. Това според анализаторите е в състояние да изкара долара в дълъг период на отслабване.\n"В крайна сметка резултатът ще бъде един: прекомерни правителствени разходи. Ако пазарът започне да осъзнава, че състоянието на публичните финанси е близо до стресово в резултат на следващия президент, доларът ще отслабне в краткосрочен план", коментира „Джефрис“.\nСпад на долара спрямо йената, еврото и лирата през 2020 г. се прогнозира от Банката на Америка. Според банката еврото ще се повиши до 1,15 долара (днес европейската валута струва 1,1 долара).\n„Голдман Сакс“, друга голяма банка, отбелязва в проучване на Global Macro Outlook, че умереният растеж на американската икономика и слабата икономическа активност в Китай засега предотвратяват "големите продажби" на долара, но промените са неизбежни в дългосрочен план.\n"По-устойчивото възстановяване в еврозоната, значително намаляване на митата върху вноса от Китай и намаляване на лихвения процент на Федералния резерв са очевидни рискове за долара да спадне", се казва в документа.\nКакто обясняват анализаторите на „Голдман Сакс“, най-голямото притеснение е "международният" долар, който отразява ролята му на глобална резервна валута. Ускоряването на глобалния икономически растеж през следващата година ще окаже силен натиск върху него. Банката чака "умерен спад" в курса - с 1,5-2%.


Руска порноактриса разкри колко печели на месец - ᐉ Любопитно • лайфстайл новини за начин на живот, диети, здраве и мода | ФАКТИ.БГ\nРуска порноактриса разкри колко печели на месец\n9 Април, 2020 15:21 5 988 18\n20-годишната актриса от филми за възрастни развенча някои от митовете, свързани с индустрията\n20-гoдишнaтa руска пoрнoaктриca Виeнa Рoуз реши да прeдупрeди мoмичeтa, които смятат да се захванат с нейната професия, кaквo прeдcтaвлявa рaбoтaтa в индуcтриятa зa възрacтни и рaзвeнчa митoвeтe зa кaриeрaтa в пoрнoтo, cъoбщaвa Thе Dаily Bеаst. Според младата рускиня доходите на актрисите в този жанр в момента драстично намаляват, а основа причина затова е, че сферата е препълнена от актьори, продуценти и режисьори.\nРoуз рaзкaзвa, чe прeз aвгуcт 2017 г., кoгaтo тя тепърва зaпoчвaлa кaриeрaтa cи, пoлучaвaлa пo хилядa дoлaрa зa cтaндaртнo зacнeмaнe. Ceгa хонорарът на Виeнa Рoуз е паднал наполовина, пише blitz.bg. Ocвeн тoвa, aкo aктриcaтa нe e сред знаменитите имена в индустрията, а e кaнeнa дa учacтвa caмo в чeтири филмa нa мeceц, което означава, че доходът ѝ не надвишава 2000 долара. „Млaдитe жeни нe трябвa дa ce зaeмaт c пoрнo“, убeдeнa e Рoуз.\nТя добавя, че живoтът нa рaбoтeщитe в пoрнoиндуcтриятa в Лoc Aнджeлиc нe e тoлкoвa лукcoзeн, кoлкoтo някой може да предположи. По думите ѝ, слeд кaтo ce прeмecтилa в САЩ, тя живeeлa в двуcтaeн aпaртaмeнт, в кoйтo aгeнтът ѝ настанил дa живeят oщe дeceт нaчинaeщи пoрнoaктриcи.\nПoнякoгa Виeнa Рoуз нямaлa дocтaтъчнo пaри дoри зa кaчecтвeнa хрaнa. Дългo врeмe ядялa caмo oриз и яйцa, пoрaди кoeтo зaпoчнaлa дa имa здрaвocлoвни прoблeми. Впocлeдcтвиe имeннo пoрaди тaзи причинa тя рeшилa дa нaпуcнe пoрнoиндуcтриятa. Ceгa тя прeдупрeждaвa другитe мoмичeтa кaквo прeдcтaвлявa живoтът и рaбoтaтa в ceкcиндуcтриятa и нe ги cъвeтвa изобщо дa зaпoчвaт.\n1 Private Spaсe\nДа хваща футболист, ако не успее - чичко паричко. Въпреки, че при тази конкуренция , може и на дядка да не случи.\n7 Аз го правя само ........\nС елитни жребци\n8 Луда работа\nПобърквам ли се или вчера четох абсолютно същата статия,само дето актрисата не беше рускиня?\nЕми за едно на ден - толкова. Като не и харесва да иде на магистралата.\nДо коментар #8 от "Луда работа":\nСъщата статия е ,за същата Виена Роуз,но тя е американка .Тук са объркали и са писали,че е рускиня. Тази е от щата Охайо и се мести в LA за да влезе в порно индустрията. Горе са написала ;-след като се мести в САЩ;))) Че Охайо е в САЩ;))) След като се мести в Лос Анджелис джурналя...\nАААААА, НАЛИ БЕШЕ АМЕРИКАНСКА КРАВА? КАТО Я ПРОВЕРИХ В ГУГЪЛ САМО С НЕГРИ СЕ ДРЪНЧИ. ПОВЕЧЕТО ПОРНОАКТРИСИ ДЕТО СЕ ДРЪНЧАТ С НЕГРИ СА РУСКИНИ - ФАКТ!\nНали Сан Франциско е основан от руснаци, кво се правиш, че не е рускиня? Я вземи да я провери в Гугъл изображения – чисто викинско-монголоидна тиква.\nАйде ся немала Ко да яде,Ами щом има ориз да издои няколко афроамериканци и да си направи сутляш(мляко с ориз)!\nСан Франциско е основан от руснаци,но тя не е от там.Пристигнала е там от Охайо да работи в порно индустрията. Поне така пише в американски медии,където тази дава интервюта. Обяснява къде е израсла в Охайо,кога е решила да напусне Охайо и т.н.Ти четеш "ПИК" на НИдИлко НИдялковия и го взимаш за чиста монета;))))\nХАХАХАХ, рускинчето избягало от прекрасната,великата,напреднала и космическа страна Русия в загнилия капитализъм да лапа мръсни капиталистически за 2000 долара. Тя Путин питала ли го е дали може ???\nТо и жената в къщи ми струва толкова на месец! Пък и вече остаре! Къде е тая да си я зема у дома? Само да мой салатка да праи!😁\nВИЕ ВСЕКИ ДЕН ЕДНИ И СЪЩИ ПРОСТОТИИ ЛИ ЩЕ СИ ПРЕПИСВАТЕ......ИЗСМУКВАТЕ ОТ ДУПКИТЕ И ПУСКАТЕ???? https://fakti.bg/life/461986-pornoaktrisa-razvencha-mitovete-za-rabotata-v-seks-industriata


В София винят трафика за мръсния въздух, в страната – | Банкеръ\nТова сочат данните от ново изследване на „Галъп интернешънъл“ в края на зимния период, в който като цяло мислим по-често за качеството на въздуха – заедно с актуалните напоследък теми, свързани с горене на отпадъци и др. Изследването съвпада и с времето на традиционно провеждания в края на март „Час на Земята”. Темата за качеството на въздуха, който дишаме, е и част oт актуалните тревоги около белодробните болести, присъщи за коронавирусната зараза у нас и по света. Проучването е част от ежемесечната, независима от външно финансиране изследователска програма на „Галъп интернешънъл“.\n„Галъп интернешънъл“ отдавна изследва темата и винаги личи, че хората следят с огромен интерес въпросите, свързани със средата за живот в София и големите градове. Поредица сондажи на „Галъп интернешънъл“ по тези проблеми назад във времето показаха, че столичани, а и жителите на останалите областни градове, биха одобрили всякакви мерки за облекчаване на все по-натоварената градска среда.\nТази подкрепа вероятно идва от факта, че именно в столицата най-голям е делът на хора (над една трета), които смятат, че най-сериозният замърсител са тъкмо газовете от трафика. На второ място, с под една трета, идва замърсяването от промишлеността и енергетиката. Заради сериозния си трафик, София рязко се различава от останалата част на страната – където пък надделява мнението, че промишлеността, тецовете и т.н. замърсяват най-много, а не толкова трафика.\nВ страната като цяло, според 35% от респондентите, замърсител номер едно са промишлените предприятия, тецове и др., които не спазват екологичните правила. Малко под 30% смятат, че главен замърсител са вредните газове от превозните средства. 17% твърдят, че основна причина за замърсяване на въздуха е отоплението на твърдо гориво, включително горенето на несвойствени материали. Малко над десет на сто от интервюираните пък смятат, че влошаването на качеството на въздуха идва най-вече от прах от недобре измиваните и поддържани настилки на улици, строежи и т.н. Част от хората не могат да преценят.\nпетък, 27. март 2020 - 12:59


Няколко добри причини, заради които да използвате градски транспорт – София може повече\nНяколко добри причини, заради които да използвате градски транспорт\nПубликувано на ноември 2, 2017 от СОФИЯ МОЖЕ ПОВЕЧЕ\nМакар пътуването с градския транспорт да не е толкова приятно, колкото това с кола, особено ако става дума за личния ви автомобил, то също има своите плюсове, които до определена степен могат да допринесат за доброто ви настроение, придвижвайки се от една точка до друга. Трябва да признаем, возенето си има своя чар, криещ се в по-лесното преодоляване на задръстванията, в запознаването с различни хора, в гледането през прозореца, в четенето на книга дори. Ще се изненадате колко неща може да научи и види човек, абстрахирайки се от яростната борба на пътя.\nВ тази статия ще разгледаме предимствата на общественип транспорт, за които голяма част от нас може би не си дават сметка. Е, дали пътуването с автобус, влак, самолет или друго превозно средство може да бъде удоволствие? Нека разберем.\nХората, които притежават собствен автомобил почти не ползват градски транспорт. Съветът ни е да започнете и ако не ви е лесно, опитайте поне веднъж седмично. Ще се изненадате от хората, които ще срещнете, от различните ситуации, от новите приятелства, които съвсем не е изключено да завържете.\nПътуването със самолет безспорно е страхотно изживяване, но нека не се възползваме от него при всеки възможен случай. В случай, че дестинацията, до която трябва да достигнете се намира не разстояние под 1000 километра, изберете друго превозно средство, което не причинява толкова екологични щети, колкото самолета.\nАко ви предстои дълъг път, опитайте да го преминете с влак, автобус, ферибот дори. Със сигурност ще бъде по-забавно и приятно, от самотния ви престой в колата, а и времето ще мине по-бързо, отколкото сте очаквали.\nХванете си такси!\nМакар това също да са автомобили, ги пречисляваме към градсия транспорт, понеже не са ваша собственост. Пътуването с такси е приятно, интересно и често поучително, особено когато шофьорът ви се окаже по-бъбрив.\nВъзползвайте се от предоставени ви възможности!\nЩом се усъвършенстване в пътуването с обществен транспорт, несъмнено ще усетите и благоприятното му въздействие върху бюджета ви. Често срещана практика при автобусите и влаковете, например, е резервирането на билети за отиване и връщане, съпътствано с добри отстъпки. Това е хубав начин да се насърчи ползването на този вид транспорт.\nPosted in БлогTagged градски транспорт, причини\nPreviousСОФИЯ МОЖЕ ПОВЕЧЕ в район „Триадица“ на 4 ноемвриноември 2, 2017\nNextСОФИЯ МОЖЕ ПОВЕЧЕ в район „Възраждане“ на 4 Декемвриноември 12, 2017